José Almendra
José Almendra (Sendin, 10 de Julio de 1945), ye abogado ne l Porto i un studioso i dibulgador de la lhéngua mirandesa.

Licenciado an Dreito, ten l ouficio de abogado i fui porsor durante 36 anhos, nas scuolas de Sendin, Zenizio i nº 15 de l Porto, fui inda cordenador pedagogico tenendo dado formaçon a muitos porsores de ls cunceilhos de Miranda, Bomioso i Mogadouro. Fui ancarregado de l posto nº101 de la Telescola, an Sendin, onde dou aulas de Pertués i Francés durante trés anhos.
Fui presidente de la Assamblé munecipal de Miranda de l Douro i bereador de la cámara de l mesmo municipio, tenendo recebido l titulo de cunsegal hounorífico de Aranda de l Douro - Spanha. Fundador de l Centro Cultural de Sendin, de la Associaçon para l Zambuolbimento Antegrado de l Termo de Sendin (AZATS), de l Grupo Çportibo de Sendin, de la Associaçon de ls Bumbeiros Beluntarios de Sendin i presidente de todas estas Associaçones. Fui presidente de la Casa de l Pobo de Sendin i ye presidente de la Compratiba Agricola Ribadouro, de l Cunseilho Fiscal de la Comisson Bitibinicola de Tras-ls-Montes (CVRTM)  i de l Cunseilho Fiscal de la Associaçon de ls Bumbeiros Beluntarios de Sendin. Ye membro de la direçon de la CORANE i fui l purmeiro presidente eleito de la Junta de freguesie de Sendin. 

Biografies
Lhéngua mirandesa
Miranda de l Douro